stanford-oval/wikipedia huggingface dataset:
Saw (elokuvasarja)

| Saw-elokuvasarja |
| --- | --- |
Ohjaaja:  James Wan Darren Lynn Bousman David Hackl Kevin Greutert Peter Spierig Michael Spierig
Käsikirjoittaja:  Leigh Whannell Darren Lynn Bousman Patrick Melton Marcus Dunstan Josh Stolberg Peter Goldfinger
Tuottaja:  Gregg Hoffman Oren Koules Mark Burg
Säveltäjä:  Charlie Clouser
Kuvaaja:  David A. Armstrong Brian Gedge Ben Nott Jordan Oram
Pääosat:  Tobin Bell Costas Mandylor Shawnee Smith Betsy Russell
Valmistustiedot
Valmistusmaa:  Yhdysvallat
Tuotantoyhtiö:  Lionsgate
Levittäjä:  Lionsgate Films
Alkuperäiskieli:  englanti
Budjetti:  97 miljoonaa dollaria
Tuotto:  1,016 miljardia dollaria
Infobox OKVirheellinen NIMI-arvo: 
Saw on kauhuelokuvasarja, jonka ovat luoneet elokuvaohjaajat James Wan ja Leigh Whannell.
Elokuvat

| Elokuva | Ensi-ilta | Ohjaaja | Käsikirjoittaja | Tuottaja |
| --- | --- | --- | --- | --- |
| Saw | 2004 | James Wan | Leigh Whannell | Gregg Hoffman Oren Koules Mark Burg |
| Saw II | 2005 | Darren Lynn Bousman | Leigh Whannell Darren Lynn Bousman | Gregg Hoffman Oren Koules Mark Burg |
| Saw III | 2006 | Darren Lynn Bousman | Leigh Whannell | Gregg Hoffman Oren Koules Mark Burg |
| Saw IV | 2007 | Darren Lynn Bousman | Patrick Melton Marcus Dunstan | Gregg Hoffman Oren Koules Mark Burg |
| Saw V | 2008 | David Hackl | Patrick Melton Marcus Dunstan | Gregg Hoffman Oren Koules Mark Burg |
| Saw VI | 2009 | Kevin Greutert | Patrick Melton Marcus Dunstan | Gregg Hoffman Oren Koules Mark Burg |
| Saw VII 3D | 2010 | Kevin Greutert | Patrick Melton Marcus Dunstan | Gregg Hoffman Oren Koules Mark Burg |
| Jigsaw | 2017 | Peter Spierig Michael Spierig | Josh Stolberg Peter Goldfinger | Gregg Hoffman Oren Koules Mark Burg |
| Spiral | 2021 | Darren Lynn Bousman | Josh Stolberg Peter Goldfinger | Oren Koules Mark Burg |
| Saw X | 2023 | Kevin Greutert | Josh Stolberg Peter Goldfinger | Oren Koules Mark Burg |
| Saw XI | 2025 | Kevin Greutert |  |  |
Sarjan keskeisimpiä rooleja

| 0 | 1 | 2 |
| --- | --- | --- |
|  Tobin Bell  | … |  Jigsaw   |
|  Costas Mandylor  | … |  Mark Hoffman   |
|  Shawnee Smith  | … |  Amanda Young   |
|  Betsy Russell  | … |  Jill Tuck   |
|  Cary Elwes  | … |  tohtori Lawrence Gordon   |
|  Leigh Whannell  | … |  Adam Stanheight   |
|  Danny Glover  | … |  etsivä David Tapp   |
|  Donnie Wahlberg  | … |  etsivä Eric Matthews   |
|  Dina Meyer  | … |  etsivä Allison Kerry   |
|  Lyriq Bent  | … |  Daniel Riggs   |
|  Scott Patterson  | … |  agentti Peter Strahm   |
|  Athena Karkanis  | … |  agentti Lindsey Perez   |
|  Peter Outerbridge  | … |  William Easton   |
|  Matt Passmore  | … |  Logan Nelson (Jigsaw)   |
|  Chris Rock  | … |  etsivä Ezekiel ”Zeke” Banks (Spiral)   |
|  Max Minghella  | … |  etsivä William Schenk / Emmerson (Spiral)   |
|  Marisol Nichols  | … |  kapteeni Angie Garza (Spiral)   |
|  Samuel L. Jackson  | … |  Marcus Banks (Spiral)   |
Videopelit

Elokuviin perustuvia selviytymiskauhupelejä ovat Konamin julkaisemat Saw (2009) ja Saw II: Flesh & Blood (2010).
Aiheesta muualla

Kuvia tai muita tiedostoja aiheesta Saw (elokuvasarja) Wikimedia Commonsissa
Elokuvasarjan virallinen kotisivu
Lesothon puolustusvoimat

| Lesothon puolustusvoimat |
| --- | --- |
 Lesothon puolustusvoimien tunnus
Toiminnassa:  1978–
Valtio:   Lesotho
Aselajit:  maavoimat ilmavoimat
Rooli:  asevoimat
Lesothon puolustusvoimat (engl. Lesotho Defence Force, lyhennys LDF) vastaa Lesothon puolustamisesta ja toimii maan asevoimina. Se oli alun perin puolisotilaallinen poliisiosasto, ja siitä tuli poliisivoimista erillinen joukko vuonna 1978. Virallisesti siitä tuli armeija vuonna 1979. Lesothon puolustusvoimiin kuuluu maavoimien lisäksi lennosto.
Aiheesta muualla

Kuvia tai muita tiedostoja aiheesta Lesothon puolustusvoimat Wikimedia Commonsissa
Dina Meyerin filmografia

Dina Meyer vuonna 2013
Tämä on Dina Meyerin filmografia.
Elokuvat

| Vuosi | Nimi | Rooli |
| --- | --- | --- |
| 1993 | Strapped | tavaran­toimittaja |
| 1995 | Johnny Mnemonic – kuoleman kuriiri | Jane |
| 1996 | Viimeinen lohikäärme | Kara |
| 1997 | Starship Troopers – Universumin sotilaat | Dizzy Flores |
| 1998 | Poodle Springs | Laura Parker-Marlowe |
| 1999 | Bats | Sheila Casper |
| 2000 | Stranger Than Fiction | Emma Scarlett |
| 2000 | Nowhere Land | Monica |
| 2001 | Time Lapse | Kate |
| 2002 | D-Tox | Mary |
| 2002 | Miljoonan taalan mies | Bootsie Cavander |
| 2002 | Unspeakable | Diana Purlow |
| 2002 | Deadly Little Secrets | Stephanie Vincent |
| 2002 | Star Trek: Nemesis | Donatra |
| 2003 | The Movie Hero | Elizabeth Orlando |
| 2004 | Saw | Allison Kerry |
| 2004 | Deception | Erin |
| 2005 | Wild Things: Diamonds in the Rough | Kristen Richards |
| 2005 | Crimes of Passion | Rebecca Walker |
| 2005 | Saw II | Allison Kerry |
| 2005 | His and Her Christmas | Liz Madison |
| 2005 | The Receipt | Venus |
| 2006 | Saw III | Allison Kerry |
| 2006 | Crazy Eights | Jennifer Jones |
| 2006 | Imaginary Playmate | Suzanne |
| 2007 | Decoys II | Alana Geisner |
| 2007 | Saw IV | Allison Kerry |
| 2008 | Riddles of the Sphinx | Jessica |
| 2008 | The Boy Next Door | Sara Wylde |
| 2009 | Balancing the Books | Julia |
| 2009 | The Lost | Mira |
| 2009 | Web of Desire | Suzanne |
| 2009 | Fatal Secrets | Julia |
| 2010 | Piraija | Paula |
| 2012 | Under­tow | Toby French |
| 2013 | Dead in Tombstone | Calathea Massey |
| 2013 | The Wrong Woman | Kay |
| 2014 | Clarity | Sharon |
| 2014 | Christmas in Palm Springs | Jessica Brady |
| 2015 | Truth & Lies | Allison |
| 2015 | Lethal Seduction | Carissa Kensington |
| 2015 | Golden Shoes | Kathleen Larou |
| 2015 | A Dogwalker’s Christmas Tale | Missy Paxton |
| 2016 | Fortune Cookie | Hoskins |
| 2016 | AmeriGeddon | Kelly |
| 2016 | Fishes ’n Loaves: Heaven Sent | Mary Louise Michaels |
| 2017 | Starship Troopers: Traitor of Mars | Dizzy Flores |
| 2019 | Line of Duty |  Ruth Carter |
Televisio

| Vuosi | Sarja | Rooli | Jaksot |
| --- | --- | --- | --- |
| 1993–1994 | Beverly Hills 90210 | Lucinda Nicholson | 12 |
| 1997 | Frendit | Kate Miller |  3:  ”The One with the Tiny T-Shirt”  ”The One with the Dollhouse”  ”The One with the Screamer”  |
| 1997 | Michael Hayes | Rebecca Klein | ”Episode One” |
| 1998 | Ally McBeal | Anna Flint | ”Forbidden Fruits” |
| 2000 | Secret Agent Man | Holiday | 12 |
| 2002 | Mullan alla | The Widow | ”Someone Else’s Eyes” |
| 2002 | Äärirajoilla | Rachel Harris | ”Memories” |
| 2002–2003 | Batmanin tytär | Barbara Gordon | 14 |
| 2003 | Miss Match | Lauren Logan |  8:  ”The Love Bandit”  ”Bad Judgment”  ”Santa, Baby”  ”Who’s Sari Now?”  ”All in the Family”  ”Divorce Happens”  ”Forgive and Forget”  ”Miss Communication”  |
| 2004–2011 | C.S.I. | Meg Cunningham / Anne-Marie Tolsom | ”Swap Meet”   ”The List” |
| 2005–2006 | Pahan tytär | Amber Hargrove | 13 |
| 2006 | Varas (Thief) | Wanda Atwater | ”Pilot” |
| 2008 | Monk | Sally Larkin | ”Mr. Monk Gets Hypnotized” |
| 2009 | Muodon vuoksi | Roxy St. James | ”Roxy St. James” |
| 2009 | Burn Notice | Burn Notice | ”Sins of Omission” |
| 2010 | Mentalist | Abigail Barge | ”Red Herring” |
| 2010 | Castle | Lady Irena | ”The Mistress Always Spanks Twice” |
| 2010 | NCIS Rikostutkijat | Holly Snow | ”Jet Lag”   ”Guilty Pleasure” |
| 2010 | Scoundrels | Nina Hong |  3:  ”Mary, Mary, Quite Contrary”  ”Yes, Sir, Yes, Sir, Three Bags Full”  ”Birds of a Feather Flock Together”  |
| 2010 | Glades | Patricia Dixon | ”Second Chance” |
| 2011 | Charlien enkelit (Charlie’s Angels) | Jennifer Rice | ”Angels in Paradise” |
| 2011–2012 | 90210 | Sheila |  3:  ”A Thousand Words”  ”Project Runaway”  ”No Good Deed”  |
| 2012 | Criminal Minds – FBI-tutkijat | Regina Lampert | ”Unknown Subject” |
| 2014 | Sequestered | Helen Bennett | 12 |
Aiheesta muualla

Kuvia tai muita tiedostoja aiheesta Dina Meyer Wikimedia Commonsissa
Dina Meyer Elonetissä.
Dina Meyer Internet Movie Databasessa. (englanniksi)
Viron vanhauskoiset

| --- | --- |
Vanhauskoisten kirkko Kolkjassa Peipsijärven tuntumassa.: Venäjänkielinen kartta vanhauskoisten asuttamista kylistä (punaisella).

Viron vanhauskoiset (vir. Eesti vanausulised) ovat vanhauskoisia ortodokseja, jotka asuttavat Peipsijärven ranta-alueita.
Vanhauskoiset eivät hyväksyneet tsaari Aleksei Mihailovitšin vuonna 1656 aloittamia uudistuksia kirkon käytännöissä ja jumalanpalvelusteksteissä. Tärkein kiistakysymys koski ristinmerkin tekoa: aiemmin käytössä ollut kahdella sormella tehtävä ristinmerkki muutettiin kolmisormiseksi. Tästä syystä vanhoista tavoista kiinni pitäviä alettiin vainota. Vanhauskoiset saapuivat alueelle sen jälkeen kun lahkon johtaja Avvakum monine kannattajineen oli poltettu roviolla 1682. Kun nälänhätä 1695–1697 ja suuri Pohjan sota olivat autioittaneet laajoja alueita Virossa, saapui ensimmäinen suuri vanhauskoisten muuttoaalto erityisesti IIsakun ja Illukan seuduille (Kuremäen Pühtitsan nunnaluostari sijaitsee Illukan kunnassa). Toinen suuri muuttoaalto tuli 1710-luvulla Liettuan ja Puolan suunnasta Räpinan alueelle.
Vanhauskoiset asuttavat Peipsijärven rantamia pitkinä ja kapeina kylänauhoina. Nykyisin tärkeimmät asutuspaikat ovat Mustvee ja viereinen Rajan kylä, Kallasten kaupunki, Peipsiäären kylät Kolkja, Kasepää ja Varnja ja  Piirissaaren kylät. Lisäksi on aiemmin mainittuja alueita, jotka eivät sijaitse aivan Peipsin rantamilla.
Vanhauskoisia on Virossa nykyään noin 15 000, ja rekisteröityjä vanhauskoisia seurakuntia on 11, joista yksi Tallinnassa, yksi Tartossa ja loput yhdeksän Peipsimaalla seuraavilla paikkakunnilla: Mustvee, Raja, Kallaste, Kükita,  Piirissaar sekä Peipsiäären kylissä Kasepää, Kolkja ja Varnja.
Erityisesti Peipsiäären alue on tunnettu sipuleistaan. Kolkjassa sijaitsee suosittu kala- ja sipuliravintola.
Viron vanhauskoisten museo sijaitsee Kolkjassa. Se kertoo vanhauskoisten historiasta.
Aiheesta muualla

Viron vanhauskoisten kotisivut, englanniksi, viroksi ja venäjäksi
Hanna Malm

| Hanna Malm |
| --- | --- |
 Aino Pesonen (vas.) ja Hanna Malm vuonna 1920.
Henkilötiedot
Syntynyt: 8. huhtikuuta 1887 Helsinki
Kuollut: 8. elokuuta 1937 (50 vuotta) Solovetsk
Ammatti:  puoluevirkailija
Poliitikko
Puolue:  SDP, SKP, SSTP, NKP
Anna Johanna (Hanna) Malm, salanimi Mutteri, (8. huhtikuuta 1887 Helsinki – 8. elokuuta 1937 Solovetsk) oli suomalainen poliitikko. Hän toimi Suomen sisällissodassa Kansanvaltuuskunnan sisäasiainosaston sihteerinä. Hän siirtyi 1920-luvun alussa Neuvosto-Venäjälle Suomen kommunistisen puolueen (SKP) johtotehtäviin. Malm oli elinaikanaan SKP:n tunnetuin naispoliitikko.
Elämä > Ura Suomessa

Malm syntyi työväenluokkaiseen perheeseen Helsingissä. Hän aloitti poliittisen toimintansa 1900-luvun alussa Suomen sosialidemokraattisessa puolueessa. Vuonna 1909 Malm valittiin SDP:n Pietarsaaren piirijärjestön sihteeriksi, mikä merkitsi ryhtymistä täysipäiväiseksi poliitikoksi. Malm oli aktiivinen puolueen lisäksi sosiaalidemokraattisissa nais-, varhaisnuoriso-, ammattiyhdistys-, urheilu- ja kulttuurijärjestöissä.
Kansanvaltuuskunnan sisäasiain osastolla sisällissodan aikana työskennellessään Malm ajautui riitoihin maltillisempien sosiaalidemokraattien kanssa. Hän pyrki muun muassa estämään, Eero Haapalaiselta saamiensa käskyjen mukaisesti, punaisten joukkosiirtymisiä Venäjälle. Malm oli Tampereella, kun valkoiset valtasivat kaupungin. Ennen katoamistaan maan alle ja onnistunutta siirtymistä Ruotsiin Malm piti Tampereen Kauppatorilla (nykyisellä Keskustorilla) puheen, jossa hän kehotti punaisia ottamaan käyttöön "terroristiset" keinot. Puheesta tuomittiin myöhemmin Malmia ulkonäöltään muistuttanut Emmi Murto.
Siirryttyään Tukholmaan Malm liittyi SKP:hen. Jo joulukuussa 1918 hän kuitenkin palasi Suomeen ja ryhtyi organisoimaan SKP:n maanalaista liikettä. Malm kirjoitti Suomen sosialistisen työväenpuolueen lehtiin salanimellä Mutteri. Mutteri yllytti työläisiä ottamaan haltuun tuotantovälineet neuvostojen avulla. Malmin kirjoitukset loivat mutterismina tunnetun suuntauksen, jossa kiihkeä vallankumouksellinen fraseologia yhdistyi kritiikkiin, jota sai varsinkin (kommunistijohtoinen) ay-liike. Termiä käytettiin lähinnä negatiivisessa mielessä kuvaamaan yltiöpäistä äärivasemmistolaisuutta.
Elämä > Vuodet Neuvostoliitossa

Vuonna 1921 SKP:n keskuskomiteaan puolueen Suomen byroon kautta valittu Malm siirtyi Neuvosto-Venäjälle vuonna 1922 aiheutettuaan skandaalin takavarikoiduksi joutuneella kirjeellä, jossa kehotettiin työläisiä varastamaan työkaluja, jotka tuli ohjata neuvostomaahan. Malm asui Moskovassa Hotelli Luxissa yhdessä monien muiden maiden kommunistiemigranttien kanssa.
1930-luvun alussa Malm ajautui pahoihin riitoihin muiden suomalaisten kommunistien kanssa. Ongelmat alkoivat kärjistyä, kun Malm hukkasi Ruotsissa ollessaan 1929 muistion, joka sisälsi suomalaisten kommunistien yhteystietoja ja jonka Ruotsin poliisi toimitti Etsivälle keskuspoliisille. Mukana huolimattomuudessa oli myös Malmin avomies, SKP:n puheenjohtaja Kullervo Manner, jonka kanssa Malm liittoutui yleensä myös politiikassa. He alkoivat jäädä SKP:ssä altavastaajiksi, kun heitä vastaan asettui Otto Wille Kuusisen ja Yrjö Sirolan johtama linja. Malm syytti SKP:n puoluekonferenssissa 1930 mainittuja henkilöitä puoluevastaisen oikeistoryhmän muodostamisesta vuonna 1921, eikä häntä valittu enää puolueen keskuskomiteaan. Malm opetti lyhyen aikaa Moskovan Kansainvälisessä Lenin-koulussa ammattiyhdistyspolitikointia, mutta hän joutui pian epäsuosioon.
Malm oli kritiikissään aina kärkäs, ja hän sai monia vihamiehiä. Malmilla ei ollut tapana myöntää omia virheitään kuin äärimmäisen painostuksen alla. Vuonna 1932 hän hyökkäsi Neuvostonaisen päätoimittajaa Lyyli Latukkaa vastaan ja sai osakseen voimakasta kritiikkiä. Häntä syytettiin muun muassa ”luxemburgilaisesta spontanismista”. Malmin syytettyä Manneria ja muuta sisällissodan johtoa työväen asian pettureiksi Kominternin SKP-vastaava julisti lausunnot Kominternia ja Kuusista herjaaviksi. Marraskuussa 1932 Malm pakkosiirettiin Uhtuaan, jossa hän muun muassa pyrki keräämään todistusaineistoa mielipiteidensä puolesta. Hän kirjoitti jonkin aikaa Punainen Uhtua -lehteen. Malm kuitenkin erotettiin pian Uhtuan puolueosastosta. Malmin kirjeenvaihtoa Mannerin kanssa vuosina 1932–1933 on julkaistu kokoelmassa Rakas kallis toveri (WSOY 1997).
Malm erotettiin SKP:sta ja Neuvostoliiton kommunistisesta puolueesta (bolsevikit) vuonna 1933. Malm palasi Moskovaan, mutta NKVD pidätti hänet 14. maaliskuuta 1935. Marraskuussa 1935 Neuvostoliiton korkeimman oikeuden sotilaskollegio tuomitsi Malmin ja puoluejohdosta pian vaimonsa jälkeen erotetun Mannerin kymmeneksi vuodeksi pakkotyöhön. Esimerkiksi vuonna 1936 Syvärin leirillä ollut Malm vetosi turhaan SKP:n johtoon vapauttamisensa puolesta. Neuvostoliiton salaisen poliisin merkinnän mukaan Malm hukkui järveen Solovetskin luostarisaarella työleirillä 1937. On mahdollista, että hän teki itsemurhan. Manner kuoli seuraavana talvena Uhtpetšin leirillä Komin tasavallassa.
James Wan

| James Wan |
| --- | --- |
 James Wan vuoden 2018 San Diego Comic-Conissa.
Henkilötiedot
Syntynyt: 26. helmikuuta 1977 (ikä 47) Kuching, Sarawak, Malesia
Ammatti:  elokuvaohjaaja, tuottaja, käsikirjoittaja
Ohjaaja
Aktiivisena:  1999–
Tunnetuimmat ohjaukset:  Saw Dead Silence Kirottu Fast & Furious 7
Aiheesta muualla
IMDb 
Elonet
James Wan (s. 26. helmikuuta 1977 Kuching, Sarawak, Malesia) on australialainen elokuvaohjaaja, -tuottaja ja -käsikirjoittaja.
Wan syntyi Kuchingissa, Malesiassa, ja hänellä on kiinalaista sukutaustaa. Hän kasvoi nuoresta iästä lähtien Perthissä ja menetti isänsä ollessaan 14-vuotias.
Wan valmistui Royal Melbourne Institute of Technologysta ja on yhteistyökumppaninsa Leigh Whannellin ystävä jo opiskeluajoilta.
Elokuvia > Ohjaajana

Saw (2004)
Dead Silence (2007)
Death Sentence (2007)
Riivattu (Insidious, 2011)
Kirottu (The Conjuring, 2013)
Insidious: Chapter 2 (2013)
Fast & Furious 7 (Furious 7, 2015)
Kirottu 2 (The Conjuring 2, 2016)
Aquaman (2018)
Aquaman and the Lost Kingdom (2023)
Elokuvia > Tuottajana

Saw II (2005)
Saw III (2006)
Saw IV (2007)
Saw V (2008)
Saw VI (2009)
Saw 3D (2010)
Annabelle (2014)
Demonic (2015)
Insidious: Chapter 3 (2015)
Lights Out (2016)
Annabelle: Creation (2017)
Jigsaw (2017)
Insidious: Chapter 4 (2018)
Nunna (The Nun, 2018)
M3GAN (2022)
Salem's Lot – painajainen (2024)
Elokuvia > Käsikirjoittajana

Saw (2004)
Saw III (2006)
Dead Silence (2007)
Aiheesta muualla

Kuvia tai muita tiedostoja aiheesta James Wan Wikimedia Commonsissa
James Wan Internet Movie Databasessa. (englanniksi)
LATAM Chile

| LATAM Airlines Chile |
| --- | --- |

 IATA: LA  –  ICAO: LAN 
Kutsukoodi:  LAN
Perustettu:  1929
Laivaston koko:  78
Kohteiden määrä:  57
Emoyhtiö:  LAN Airlines S.A.
Kotipaikka:  Santiago, Chile
Allianssi:  Oneworld
Yhtiön sivut:  www.lan.com
LATAMin Boeing 787-8
LATAM Airlines Chile (aikaisemmin LAN Chile ja LAN Airlines) on chileläinen lentoyhtiö, joka kuuluu perustajajäsenenä monikansalliseen LATAM Airlines Group -yritysryhmään. Sen tärkein solmukohta on Arturo Merino Benítezin lentoasema Santiagossa. Santiagossa sijaitsee myös yhtiön päämaja.
LAN Airlines oli Chilen kansallinen lentoyhtiö sen 1990-luvun yksityistämiseen saakka. Se kuului Oneworld-lentoyhtiöallianssiin vuosina 2000–2020. Koko LATAM-yritysryhmä poistui Oneworldistä yhtä aikaa vuonna 2020, kun yhdysvaltalainen Delta Air Lines osti osuuden yritysryhmästä.
LATAM Airlines Chile ja Aerolíneas Argentinas ovat ainoita Latinalaisen Amerikan lentoyhtiöitä, joilla on kohteita Oseaniassa.
LATAM Airlines Group perustettiin 22. kesäkuuta 2012, kun LAN Chile osti brasilialaisen kilpailijansa TAM Linhas Aéreasin. Myöhemmin kaikki ryhmän yhtiöt on nimetty uudelleen LATAM-alkuisiksi.
Laivasto

26 Airbus A319
72 Airbus A320
11 Airbus A321
23 Boeing 767-300ER
10 Boeing 787-8
12 Boeing 787-9
Reittikohteet > Eurooppa

Saksa
Frankfurt
Espanja
Madrid
Reittikohteet > Pohjois-Amerikka

Meksiko
Cancún
México
Yhdysvallat
Los Angeles
Miami
New York
Reittikohteet > Karibianmeri

Kuuba
Havanna
Dominikaaninen tasavalta
Punta Cana
Reittikohteet > Etelä-Amerikka

Argentiina
Buenos Aires
Córdoba
Rosario
Mendoza
Bariloche
Rio Gallegos
Neuquén
Bolivia
La Paz
Brasilia
Salvador
São Paulo
Rio de Janeiro
Chile
Arica
Balmaceda
Calama
Copiapó
Pääsiäissaari
Hanga Roa
Iquique
Puerto Montt
Punta Arenas
Santiago de Chile
Kolumbia
Bogotá
Ecuador
Guayaquil
Quito
Falklandinsaaret
Peru
Lima
Uruguay
Montevideo
Venezuela
Caracas
Reittikohteet > Oseania

Australia
Sydney
Ranskan Polynesia
Papeete
Uusi-Seelanti
Auckland
LAN Airlinesin Boeing 767-300ER
Kesämaa (albumi)

| Kesämaa Pekka Streng |
| --- | --- | --- |

Studioalbumin tiedot
 Äänitetty : 1972
 Studio : Finnvox-studiot
 Julkaistu: joulukuu 1972   (1970-luku 2. LP-painos)   (1982 3. LP-painos)   (1987 4. LP-painos)   (2003 1. CD-painokset)   (helmikuu 2011 5. LP-painos)   (7.2.2020 6. LP-painos)   (18.6.2021 2. C-kasettipainos)
 Formaatti: LP-levy (LRLP 67 /   AOP-20ALB07)   C-kasetti (LRC 67 / LIPPOKASETTI076)   CD-levy (LRCD 67)
 Tuottaja(t): Pekka Streng   Hasse Walli   Måns Groundstroem   Atte Blom
 Tyylilaji: jazz rock, psykedeelinen folk, folk rock
 Kesto: 29.17
 Levy-yhtiö: Love Records   Siboney Oy (2003)   Warner/Chappell Music Finland Oy (2011)   Ainoa Productions Oy (2020)   Universal Music Finland (2021)
 Levymerkki: Love Records   Ainoa! (2020)   Lipposen Levy ja Kasetti (2021)
Muut kannet
   Albumin takakansi.
Listasijoitukset
  Suomi: 29. (2 viikkoa, huhtikuu 1973)
Pekka Strengin muut studioalbumit
| Magneettimiehen kuolema 1970 | Kesämaa 1972 | Unen maa 2009 |
Kesämaa on Pekka Strengin toinen ja viimeiseksi jäänyt studioalbumi, joka julkaistiin joulukuussa 1972. Siinä, missä Strengin edellisen Magneettimiehen kuolema -albumin taustalla oli soittanut Tasavallan Presidentti -yhtye, niin myös tämä albumi sai taustalleen Suomen kevyen musiikin eturivin muusikoita.
Albumi julkaistiin joulukuussa 1972 vinyylilevynä ja C-kasettina Love Recordsin toimesta. 1970-luvulla julkaistiin myös ensimmäinen uusintapainos vinyylinä, jonka tarkka julkaisuvuosi ei ole tiedossa. Albumista julkaistiin uudet vinyylipainokset vuosina 1981 ja 1987. Vuonna 2003 albumi julkaistiin ensimmäistä kertaa CD-levynä remasteroituna painoksena. Helmikuussa 2011 julkaistiin uusi vinyylipainos Love Records -levymerkillä. 7. helmikuuta 2020 Atte Blomin Ainoa Productions Oy julkaisi albumista jälleen uuden vinyylipainoksen numeroituna 300 kappaleen rajoitettuna painoksena. 18. kesäkuuta 2021 Levykauppa Äx julkaisi omalla levymerkillään albumista rajoitetun C-kasettipainoksen.
Kappaleet

Kaikki kappaleet säveltänyt, sanoittanut ja sovittanut Pekka Streng, ellei toisin mainita.
Kappaleet > A-puoli

Mimosaneito – 1.15 (sov. Hasse Walli)
Kaukana – 2.29 (instrumentaali, sov. Pekka Streng ja Hasse Walli)
...ja Tuittu ruusut sai – 1.00 (san. Tove Jansson, suom. san. Kirsi Kunnas)
Perhonen – 2.16 (alkup. tsekkiläinen lastenruno, suom. san. Eeva-Liisa Manner, sov. Hasse Walli)
Auringon lapsi – 2.21
Kanttorinpoika Max – 4.00
Katsele yössä – 2.43
Kappaleet > B-puoli

Matkalaulu – 4.32 (sov. Pekka Streng ja Hasse Walli)
Roope Hattu – 2.21
Annabella – 1.49
Serenadi – 1.05
Puutarhassa – 3.25 (sov. Hasse Walli)
Mutta minä lähden / Paperilunta* – 1.20 (san. Semjon Kirsanov, suom. san. Markku Lahtela)
(*) Kappaletta "Paperilunta" ei mainita LP-levyn kannessa tai etiketissä. Kasetilla kappale on vaihtanut paikkaa "...ja Tuittu ruusut sai" -kappaleen kanssa, ja on mainittu nimeltä. CD-painoksissa kappale on samalla raidalla "Mutta minä lähden" -kappaleen kanssa, eikä sitä mainita erikseen.
Kappaleet > Vuoden 2003 painos

Mimosaneito – 1.28 (demo)
Perhonen – 0.57 (demo)
...ja Tuittu ruusut sai – 1.16 (demo)
Mutta minä lähden – 3.40 (demo)
Kokoonpano

Pekka Streng – laulu, akustinen kitara ja marakassit (2–7, 9–13)
Hasse Walli – akustinen kitara (1, 3–5, 12) ja syntetisaattori (1, 9)
Tommy Knif – sähkö- ja akustinen kitara (8–9)
Olli Ahvenlahti – piano, sähköpiano, urut, harmoni ja celesta (1–4, 6, 8–12)
Markku Lievonen – basso ja celesta (1–4, 6, 8–12)
Ari Valtonen – rummut ja bongo (1–4, 6, 8–12)
Pekka Pöyry – huilu (3, 5, 10)
Eero Koivistoinen – sopraanosaksofoni ja sopranino (5, 7–8)
Jukka Ruohomäki – syntetisaattori (1, 9)
Kokoonpano > Tuotanto

Pekka Streng – tuotantoryhmä
Hasse Walli – tuotantoryhmä
Måns Groundstroem – tuotantoryhmä
Atte Blom – tuotantoryhmä
Erkki Hyvönen – äänitys (Finnvox-studiot)
Kari Tamminen – äänitys (Finnvox-studiot)
Joonia Streng – vuoden 2003 CD-painoksen tuotantoryhmä ja bookletin valokuvat (Joonia Strengin arkistot)
Lasse Streng – vuoden 2003 CD-painoksen tuotantoryhmä
Suonna Kononen – vuoden 2003 CD-painoksen tuotantoryhmä ja bookletin tekstit (Joensuussa lokakuussa 2002)
Sonja Streng – etukansikuva
Jukka Vatanen – (takakannen väri-)valokuva
Pauli Saastamoinen – vuoden 2003 CD-painoksen uudelleenmasterointi (maaliskuu 2003 / Finnvox)
Arvostelut

Soundi:
Antrean taistelut

Antrean taistelut käytiin Suomen sisällissodassa 11. helmikuuta – 25. huhtikuuta 1918 Karjalan kannaksella sijainneissa Antrean ja Jääsken pitäjissä. Taistelut keskittyivät Karjalan radan varrelle Kavantsaaren ja Hannilan rautatieasemien välille sekä lähistöllä sijaitseviin Ahvolan ja Pullilan kyliin.
Punaisten tarkoituksena oli edetä valkoisten hallussa olleelle Antrean rautatieasemalle, joka oli tärkeä Viipurista Joensuuhun johtavan radan ja Pietari–Hiitola-radan risteysasema. Kiivaimmat taistelut käytiin Ahvolassa, joka puolestaan oli strategisesti tärkeä tienristeys Viipurista Imatralle kulkeneen maantien varrella. Antrean taistelut olivat Tampereen, Viipurin ja Raudun taistelujen ohella sisällissodan verisimpiä. Kummaltakin osapuolelta kaatui noin 300 miestä ja lisäksi molemmat menettivät haavoittuneina useita satoja.